Dan Harrington

Dan Harrington (s. 6. joulukuuta 1945 Cambridge, Massachusetts) on yhdysvaltalainen pokeriammattilainen. Harrington voitti World Series of Pokerin (WSOP) pääturnauksen ykköspalkinnon miljoona dollaria vuonna 1995. Hän on tämän lisäksi ollut kolmasti pääturnauksen finaalipöydässä: 1987 (kuudes, 43 750 USD), 2003 (kolmas, 650 000 USD) ja 2004 (neljäs, 1 500 000 USD). Ennen pokeriuraansa Harrington pelasi backgammonammattilaisenaCarlplayer.com:n haastattelu.

Harrington voitti toisen WSOP-rannekkeensa 2500 dollarin no limit hold'em event -turnauksessa samana vuonna kuin pääturnauksen (1995). Tämän turnauksen ykköspalkinto oli 249 000 dollaria. Hän oli vuonna 1995 ykkönen myös European Poker Openissa Lontoossa. Siellä pelimuotona oli Seven-card stud.

World Poker Tourilla Harrington on selviytynyt finaalipöytään kaksi kertaa oltuaan toinen vuonna 2005 Doyle Brunson North American Championship -turnauksessa (voittosumma 620 730 USD) ja voitettuaan 2007 Legends of Pokerin (1 634 865 USD).

Tammikuussa 2010 Harringtonin pokeriuran turnausansiot ylittivät 6,6 miljoonaa dollaria. Hän asuu Santa Monicassa, Kaliforniassa. Golfammattilainen Padraig Harrington ja amerikkalaista jalkapalloa Atlanta Falconsissa pelaava Joey Harrington ovat hänen serkkujaan. Harrington on itse itselleen antanut ironisen lempinimensä "Action Dan" (hänet tunnetaan tiukan konservatiivisena pelaajana).

 WSOP-rannekkeet 

VuosiTurnausVoittosumma (USD)1995 $1,500 No Limit Hold'em 249 0001995$10,000 World Championship - No Limit Hold'em1 000 000

 Pokerikirjailijana 

Harrington on kirjoittanut (yhdessä Bill Robertien kanssa) kolme suosittua turnauspokerioppikirjaa ja kaksi käteispeliopasta:

  (suom. nimellä Hold'em pokeri - Pelaa kuin ammattilainen, Readme.fi, )
  (suom. nimellä Hold'em pokeri - Pelaa kuin ammattilainen Osa 2, Readme.fi, )
  (suom. nimellä Hold'em pokeri - Pelaa kuin ammattilainen Osa 3, Readme.fi, )



 Lähteet 

 Aiheesta muualla 
 WPT:n profiili


Luokka:Yhdysvaltalaiset pokerinpelaajat
Luokka:Vuonna 1945 syntyneet
Luokka:Elävät henkilöt